open-index/open-wikipedia-markdown huggingface dataset:
Iuba I (rex Numidiae)

[thumb|[Denarius Iubae I vultum eius ostendens.]]
**Iuba I**, filius  Hiempsalis II cui anno 60 a.C.n. successit, mortuus 46 a.C.n., erat rex Numidiae orientalis,  qui bello civili Romano Pompeianae factionis socius fuit adversus Caesarianos. Ac primo anno 49 a.C.n. victor fuit et legatum Caesaris Curionem occidit et exercitum eius delevit. Tum Pompeiani eum regem appellaverunt, Caesariani contra eius inimicos Mauros Bogud et Bocchum II reges appellaverunt. Anno 46 a.C.n., cum Scipione ad Thapsum ab ipso Caesare victus Iuba ne domum rediret a Publio Sittio et Boccho, qui regnum suum invaserant, impeditus est. Itaque omni spe destitutus, sibi ipse mortem conscivit : cum Marco Petreio legato Scipionis bene cenati ambo velut gladiatores inter sese pugnaverunt atque mutuo gladiorum ictu ceciderunt.

Iuba mortuo, Caesar maximam partem Iubae regni in provinciam Romanam ordinavit, *Africam Novam* quam Gaio Sallustio historico mandavit. Quandam partem orientalem cum capite Cirta Publio Sittio dedit, ubi veteranis suis ad arbitrium agros divideret : sic eius beneficium rependit. Nihilominus postea Iuba II, filius Iubae I,  Romae ab Octavia educatus, regno Mauretaniae ab Augusto donatus est.

## Notae 
## Fontes
* *Bellum Africum* 
* Caesar, libro secundo *de Bello Civili*. 
* Cassius Dio, libro XLI *Historiae Romanae*, cap. 42 necnon libro XLIII cap. 2-9.
*Plutarchus, *Caesar* 52-55.
* XVII.3.8-9 et 12.
* Suetonius, De vita Caesarum, in *Vita Divi Iuli* capitulis 35, 59, 66, 71.
* Titus Livius, *Periochae* 110, 113, 114.
* Velleius Paterculus, libro secundo *Historiae Romanae* capitibus 53-54.

## Plura legere si cupis 
*Amar Belkadi(2004), ''Recherches sur le royaume de Numidie à la veille de l'absorption par Rome* Dissertatio academica
*Andreas Berthier, *La Numidie : Rome et le Maghreb'', Picard, 1981. Recensio critica Alia recensio critica Alia et alia
*François Bertrandy (1991), 'L' aide militaire de Juba 1er aux Pompéiens pendant la guerre civile en Afrique du Nord  : 50-46 avant J.-C.', in ''113e Congrès national des Sociétés savantes, IVe colloque sur l'histoire et l'archéologie de l'Afrique du Nord'', t. II : 289-297
**'Remarques sur l'origine romaine du monnayage en bronze et en argent de Juba 1er, roi de Numidie ' in *Bulletin archéologique du C.T.H.S*,  1976-1978 : 9-22.
*W. C. McDermott, 'Petreius and Juba',  *Latomus* 1969(28) : 858-862 https://www.jstor.org/stable/41527621?seq=1#page_scan_tab_contents
*W. Ritter, *Rom und Numidien : Untersuchungen zur rechtlichen Stellung abhängiger Könige*, 1987. Recensio critica

## Nexus externi 
*Nummi regis Iubae I in Museo Britannico.

Categoria:Homines qui sibi mortem consciverunt
Categoria:Reges Numidiae
Categoria:Victimae Belli Civilis (49-45 a.C.n.)
Receptorium histamini H2

**Receptorium histamini H2** est receptorium histamini et familiae receptoriorum proteino G copulatorum (classis Gs) cum histamino ligando endogeno. Excitata adenylati cyclasi subunitas Gs pro sua parte viam cAMP dependentem excitat. 

Hoc receptorium in stomacho chymi secretionem auget. 

## Natura physiologica 
### Receptorium histamini H2 receptorium proteino G copulatum 
Receptorium histamini H2 proteino G copulatum (classis Gs) est, familia A18 (familia A - *Rhodopsin-like*, subfamilia A18 - receptoria histamini et aliorum). 

## Antagonistae 
### Medicamenta 
Antagonistae receptoriorum H2 sunt per exemplum: 
* Cimetidinum 
* Famotidinum 
* Nizatidinum 
* Ranitidinum 

* Synapsis chemica

## Notae 
Categoria:Systema histaminergicum (histaminum)
Categoria:Receptoria histamini
Iodoca Nizzari

**Jodoca** (Anglice *Joyce*) **Nizzari** (nata die 20 Maii 1940 in Bronx regione Novi Eboraci) ostentatrix, actress, saltatrix atque playmate Americana est. Maiores eius ex Italia immigraverunt.

## Vita 
Nizzari mense Novembri 1958 amasia mensis periodici Playboy fuit. Postea etiam in pelliculis cinematographicis una cum Francisco Sinatra egit.

## Nexus externi 
* 
* De Iodoca Nizari apud playboy.com

Categoria:playmates
Categoria:actores Civitatum Foederatarum
Categoria:Saltatores
Nomenclatura Cahn-Ingold-Prelog

[thumb|Norma CIP: [Acidum aminicum|acida aminica sunt exempli regularum, utraque enim formarum accidit: sinistra pars cum descriptore (S), dextra (R).]]
**Nomenclatura Cahn-Ingold-Prelog** sive **regulae prioritatis,** breve **norma CIP** sive **conventio CIP,** in chemia organica est grex regularum ad ordines spatii molecularum organicarum stereoisomeris describendos. Ad eum finem descriptores R ('rectus') et S ('sinister') cuique stereocentro assignati sunt. 

## Historia 
Anno 1966, chemici Robertus Sidney Cahn, Christopherus Kelk Ingold, et Vladimirus Prelog has regulas excogitaverunt.

## Significatio 
Nomenclaturae CIP descriptores R ('rectus') et S ('sinister') in systemate IUPAC moleculas cum stereocentris nomen certus possideri praestat. 
### Descriptores 
* (R)-substantia — descriptor R substantiam cum stereocentro 'recto' indicat 
* (S)-substantia — descriptor S substantiam cum stereocentro 'sinistro' indicat 
* (RS)-substantia — descriptor RS mixtura substantiarum cum utrisque stereocentrorum indicat = 'mixtura racemica' sive 'racematum'.

Aliae descriptores sunt: *rac*-, DL- oder (±)-.

* Nomenclatura chemica
* Stereorisomerismus

## Notae 
Categoria:Chemia organica
Categoria:Nomenclatura
Vladimirus Solouchin

**Vladimirus Alexii filius Solouchin** (Russice Владимир Алексеевич Солоухин, tr. *Vladimir Alekseevič Solouchin*, natus die 14 Iunii 1924 in vico Alepino tunc gubernii, nunc regionis Volodimiriensis, mortuus die 4 Aprilis 1997 Moscuae) fuit scriptor ac poeta Sovieticus et Russicus. Thema principale creaturae eius litterariae fuit vita rustica Russica Sovietica. Post annum 1980 scipsit opera nonnulla, ubi bolsevicos (e.g. Vladimirum Lenin) criticavit. Annis ultimis vitae suae etiam gubernationem Russicam eo contemporaneam damnabat, opiniones nationalisticas et monarchisticas expressit. Nonnullis signis laudis Unionis Sovieticae et Foederationis Russicae ornatus est.

## Nexus externi 
* Pagina de Vladimiro Solouchin *Encyclopaediae Sovieticae Magnae* editionis tertiae 
* Situs interretialis memorialis, Vladimiro Solouchin dedicatus 

Categoria:Auctores Russici
Categoria:Incolae Moscuae
Categoria:Incolae Unionis Sovieticae
Categoria:Poetae Russiae
Categoria:Scriptores Russiae
Franciscus Imberti

**Franciscus Imberti** (Raconisii die 25 Decembris 1882 - Vercellarum 27 Ianuarii 1967), presbyter catholicus, fuit a die 10 Octobris 1945 ad 5 Septembris 1946 Vercellarum (Archidioecesis Vercellensis) archiepiscopus.

Antea ab anno 1932 ad 1945 episcopus augustanus fuerat.

## Bibliographia 
* Iosephus Tuninetti, *In memoriam. Clero della diocesi di Torino defunto dal 1951 al 2007. Vescovi, preti e diaconi*, Effatà, Augusta Taurinorum 2008, ISBN 9788874024537, p. 38-39

## Notae 

## Nexus externus 
* 

Categoria:Archiepiscopi Ecclesiae Catholicae
Categoria:Episcopi Augustani
Categoria:Incolae Italiae
Paulus Morozenko

**Paulus Simeonis filius Morozenko** (Russice Павел Семёнович Морозенко, Ucrainice Павло Семенович Морозенко, tr. *Pavel Semënovič Morozenko* ; 5 Iulii 1939 – 14 Iulii 1991) fuit histrio theatricus et cinematographicus Sovieticus, Russicus, Ucrainicus.

## Nexus externi 
* 
* Paulus Morozenko apud *kino-teatr.ru* 
* Paulus Morozenko apud *ruskino.ru* 

Categoria:Actores Russiae
Categoria:Actores Ucrainae
Impetus Holmiae Aprili 2017 factus

thumb|Autoplaustrum (a dextra) noctu e loco calamitatis sepositum
thumb|Cursus autoplaustri
**Impetus Holmiae Aprili 2017 factus** est arietatio autoplaustri adversus turbam hominum in Drottninggatan, via principali Holmiae, die 7 Aprilis 2017 conlineata. Qua in proculcatione, quae in pariete pantopolii Åhléns ad finem pervenit, quattuor homines necati sunt, violati quindecim, e quibus novem graviorem noxam contraxerunt. 

Dubium non est, quin Rakhmat Akilov, patrator huius ictus terroristici, praeconiis ab asseclis regiminis ISIS divulgatis inspiratus suum facinus commiserit. Akilov, asyli petitor Usbecus 39 annos natus, cum venia in Suecia commorandi ei denegata esset anno 2016, de medio discesserat, ut latebris civitatis se occultaret.  

## Nexus externi 
*De Impetu

Categoria:Tromocratia
Categoria:Holmia
Categoria:2017
Talpidae

**Talpidae** sunt familia mammalium ordinis Eulipotyphlorum, quae talpas aliaque insectivora comprehendit. Talpidae omnes foramina in terra fodiunt, sed variis modis. Exempli gratia, talpae semper sub terra habitant, sed condylurae et in aqua et sub terra habitant. Talpidae per hemisphaerium boreale, sed neque in Hibernia neque in America infra Mexicum septentrionale reperiuntur.

## Notae 
## Nexus externi 
Categoria:Mammalia
Categoria:Taxa 1814
Categoria:Taxa Fischer von Waldheim
Iarba

**Iarba**, vel **Iarbas**, vel etiam **Hiarbas**, in mythologia Romana est filius Iovis et cuiusdam nymphae e terra Garamantum, gentis Libyae. A Didone, regina Karthaginis mythicae conditrice, spretum est, quae Aeneam maluit. Scribente Iustino, Iarba rex fuit Maxitanorum, Africae Septentrionalis gentis, quam Herodotus et *Mazyes* et *Macas* appellat.

Praeter mythos, Iarba est Numidiae rex qui ab 84 ad 82 a.C.n. regnavit. Quapropter Ovidius poeta mythicam fabulam ut videtur renovat. Quo narrante, Iarba Numidorum rex Elissae (sive Didonis) regno occupando ultus fuerit.

**Aeneis*
*Karthago
*Numidia

## Nexus externi
*Pagina de Elissa, Karthaginis conditrice. .

## Notae
Categoria:Aeneas
Categoria:Mythologia Romana
Categoria:Numidia
Categoria:Personae Aeneidos
Vedute di Roma antica

***Vedute di Roma antica*** (*visiones Romae antiquae*) est imago a Ioanne Paolo Panini inter 1754 et 1757 picta.

## Descriptio 
Imago oleo picta est in telo. Minute depictus est locus continens multitudinem picturarum quae varios Romae antiquae locos et aedificia monstrant. Etiam effictae sunt statuae Romanorum artificum. Operum recensus atque eorum locus a picturae versione pendent. Inter alias versiones inveniuntur:

File:PanniniMusImagin.jpg|Prima versio (Staatsgalerie, Stuttgartum)
File:Giovanni Paolo Panini (Italian, Piacenza 1691–1765 Rome) - Ancient Rome - Google Art Project.jpg|Secunda versio (Museum Artium Metropolitanum, Novum Eboracum
File:Pannini, Giovanni Paolo - Gallery of Views of Ancient Rome - 1758.JPG|Tertia versio (Museum Lupariense, Lutetia)

## Notae 
Categoria:Tabulae pictae
Categoria:Confecta saeculo 18
Bella Achmadulina

**Bella (Isabella) Achat filia Achmadulina** (Russice Белла (Изабелла) Ахатовна Ахмадулина, tr. *Bella (Izabella) Achatovna Achmadulina*; nata die 10 Aprilis 1937 Moscuae, mortua die 29 Novembris 2010 in Peredelkino nunc ad Moscuam pertinenti) fuit poetria lyrica Sovietica et Russica, Praemiis Publicis URSS (anno 1989) et Foederationis Russicae (anno 2004) ornata.

## Nexus externi 
* Pagina de Bella Achmadulina *Encyclopaediae Sovieticae Magnae* editionis tertiae 

Categoria:Auctores Russici
Categoria:Incolae Moscuae
Categoria:Incolae Unionis Sovieticae
Categoria:Mulieres
Categoria:Poetae Russiae
Campus (discretiva)

**Campus** potest esse:
* Planities, ager planus

## Loci 
### In urbe Roma et circa eam 
* Campus Martius, ubi comitia centuriata congregabantur
* Campus Esquilinus
* Campus Flaminius
* Campus Sceleratus

### Alii loci antiqui 
* Campi Aleii
* Campus Diomedis
* Campus Foenicularius
* Campus Iuncarius
* Campi Laborini
* Campi Lapidei
* Campi Macri
* Campi Magni
* Campi Phlegraei
* Campi Raudii
* Campus Spartarius
* Campus Stellatis
* Campi Veteres

### Loci recentiores 
* Campi (Nivata), maxima urbs Nivatae civitatis
* Camplum, sive Campi, municipium Italicum regionis Aprutii
* Campi (Tuscia), urbs Italica regionis Tusciae
* Campi Laurentiani, commune Francicum regionis Rhodani et Alpium
* Campiae (Apulia), sive Campi Sallentini, urbs Italica regionis Apuliae
Myopathia

[thumb|Exemplum **myopathiae**: myopathia centronuclearis ([biopsia) - Commutationes fibrarum muscularium infirmitatem efficere possunt.]]
**Myopathia** est musculorum sceleti morbus. Plures causae formaeque notae sunt. Symptomata myopathiae sunt musculorum infirmitas, spasmus, rigor, tetanus. 

## Exploratio investigationesque acceptionis myopathiae unius 
Primo aegroti propinquorumque suorum anamnesis (historia) morborum praesentium pristinorumve concipito, deinde corpus aegroti investigato. Quaestio quoque valoris creatinkinasis (CK) necesse est. Gradus proximi sunt electromyographia (EMG), ultrasonographia, iconismus resonantia magnetica factus (IRM). Ideo inter varias myopathias distingui potest.

## Notae 
## Nexus externi 
**Neuromuscular disease center*', Universitas Washingtoniana: Diagnosis formaeque myopathiarum 

Categoria:Morbi
Dominus

**Dominus** (forma feminina **domina**) stricto sensu est qui domui praeest et in familiam imperium habet. Latiore sensu dominus dicitur qui dominatur, qui in alios imperium habet, et cui alii subsunt.

## Apud antiquos 
Apud Romanos antiquos vocabulum *dominus* appellatio dignitatis ad eum qui praeerat adhibitum est. Itaque pater familias dominus aliquando et a liberis hominibus et a servis familiae appellatus est.

Et Imperator Romanus paulatim dominus appellatus est. Primi imperatores, se aequalitatem liberae rei publicae conservare affirmantes, titulum repudiaverunt. Augustus "domini appellationem ut maledictum et obprobrium semper exhorruit," et Tiberius "dominus appellatus a quodam denuntiavit, ne se amplius contumeliae causa nominaret." Caligula primus "dominum dici atque insigne regni nectere capiti tentaverat." Domitianus *deus* et *dominus* appellatus est.
Plinius minor Traianum in epistulis dominum appellat, sed in *Pangyrico* scripsit: "Nusquam ut deo, nusquam ut numini blandiamur: non enim de tyranno sed de cive, non de domino sed de parente loquimur." Dominus primum in monumentis imperialibus Septimio Severo regnante reperitur. Aurelianus primum "deum et dominum" in nummis appellavit. Diocletianus sivit se publice dominum appellare. A saeculo IV imperatores libere hunc titulum sibi ascripserunt.

## Apud Christianos 
In versione Vulgata Bibliorum nomen Hebraicum יהוה‎ et Graecum κύριος *Dominus* redduntur. In Novo Testamento saepe Iesum Christum significat.

* Servus
* Status regni

## Notae 
Categoria:Tituli dignitatis
Festum musicae et artis vallis Coachellae

thumb|Festum Coachellae anni 2012
**Festum musicae et artis vallis Coachellae** (Anglice *Coachella Valley Music and Arts Festival*) est festum annuum musicae et artis in Empire Polo Club urbis Indio habitum, quae in valle Coachella Californiae iacet. Festum a Paulo Tollett et Ricardo Van Santen anno 1999 conditum est et a Goldenvoice, societate subsidiaria AEG Live, ordinatur.

## Notae 
## Nexus externi 
* Situs Festi Coachellae

Categoria:Festa
Categoria:California
Categoria:Musica
Categoria:Ars
Cricetus

***Cricetus*** est genus parvorum mammalium familiae Cricetidarum ordinis Rodentium, cui est una sola species, ***Cricetus cricetus,*** quae Eurasiam a Belgio ad montes Altaicos et flumen Ienisei habitat. Ab agricolis animal molestum habetur.

## Notae 
## Nexus externi 
Categoria:Cricetidae
Categoria:Genera animalium
Categoria:Monotypica mammalium genera
Categoria:Taxa Leske
Categoria:Taxa 1779
Lemures

**Lemures** possunt esse:
* Lemures (religio Romana), mortuorum animae (confer larvas)
* Lemuroidea, superfamilia primatum insulae Madagascariae
** Lemuridae, familia
*** *Lemur catta*, species
Equus zebra

***Equus zebra*** est species zebrarum, in Angolia, Namibia, atque Africa Australi indigena. Propter parvos numeros species damno obiecta habetur.

In duas subspecies dividitur, quae sunt *Equus zebra zebra* et *Equus zebra hartmannae*. Alii zoologi putaverunt has esse duas species distinctas.

## Notae 
## Nexus externi 
Categoria:Equus
Categoria:Taxa Linnaei
Categoria:Taxa 1758
Categoria:Species animalium
Processio dominicae in Palmis Hagiopolitana

Dominicis in Palmis de passione Domini fit in urbe Hagiopoli in Eichsfeldia venusta maximaque **Processio dominicae in Palmis** (Theodisce: *Palmsonntagsprozession Heiligenstadt*). Quotannis veniunt illuc multa milia christifidelium. Gravitudini ostendendae UNESCO anno 2016 processionem hereditatis mundialis spiritalis exemplum agnoscebat. Processio in  regione Thuringiae ubi catholicismus viget inter totius anni ecclesiastici eventus maximos adscribi potest. 
## Historia
]]
Omni dominica in Palmis turba orantium spectantiumque satis magna in Hagiopolitanis viis volvitur. Origo eius in Medio quod dicitur aevo invenitur. Tempore sic dictae Reformationis, cum multi Hagiopolitani iam asseclae novae fidei facti essent, processiones tales cito in oblivionem ceciderunt. Verisimiliter in initio processio nostra non dominicis in Palmis sed feriis VI in Parasceve fiebat. Anno 1734 autem a die Passionis DNIC in dominicam in Palmis translata est. Postquam anno 1575 archiepiscopus Moguntinus Daniel Brendel de Homburg in Eichsfeldiae regionem iesuitas misit, monachi pristina spectacula artis dramaticae christiana atque processiones renovabant. Anno 1581 prima vice instrumenta cruciatuum in Iesu Christo inflicti cum figuris magnis publice portari iusserunt. Ita melius et modo magis viventi passio Domini ante oculos ponatur. Statuae eaedem usque ad tempus nostrum monstrantur.

## Ostentus stationum sex mobilium
* Imago (sculpta) prima est de Ultima Cena. Christus benedicit manu dextera sublata calicem, quem a manu sinistra tenet.
* Imago secunda agoniam Iesu Christi in Monte Olivarum completam demonstrat. Christus genuflexus et sanguinem sudans de doloribus patiendis cogitat, cum angelus eum firmat et passionem subeundam proponit. 
* Imago tertia Dominum Iesum irridio habent: oculis tectis et manibus ligatis tormenta Christum circumdant. 
* Imago quarta crucifixum magnum est - signum salvationis, vitae, spei. 
* Imago quinta territam matrem dolorosam Mariam in manibus suis filium mortuum tenentem depingit. 
*Imago sexta est sanctum sepulcrum ornatissimum. Flores et corona victoris in tumba posita resurrectionem Christi de morte victoris personant.

## Echo spiritualis
Anno 1992 multitudo fidelium maxima adfuit. In fine processionum benedictio specialis spargitur Sanctae crucis particula. Omnibus primo participantibus processio eventus vere ingens est. Etiam auctor notissimus et protestanticus Theodorus Storm, qui annis a 1856 ad 1864 in tribunali Hagiopolitano iudicis munere functus est, motus fuit valde actis his sanctis visis. Id in fabula praetitulata *Veronika* legi potest. Constat processionem Hagiopolitanam continuo testimonium de Eichsfeldiae catholicitate optimum perhibuisse perhibere perhibituram.

*Processio feria VI in Passione Domini (Locoritum)
## Nexus externi
*De processione in situ publico interretiali urbis scitu digna 
Categoria:Ecclesia Catholica
Categoria:Thuringia

Categoria:Eichsfeldia
Claudius Angelus Iosephus Calabrese

**Claudius Angelus Iosephus Calabrese** (Fornellorum die 18 Februarii 1867 - Augustae Praetoriae 7 Maii 1932), presbyter catholicus, fuit a die 7 Maii 1920 ad 7 Maii 1932 episcopus augustanus (Dioecesis Augustana).

Antea, post conserationem eius, anno 1889, canonicus theologalis cathedralis segusiensis fuerat.

## Notae 

## Nexus externus 
* 

Categoria:Episcopi Augustani
Categoria:Incolae Italiae
Ioannes Il'in

'''Ioannes Alexandri filius Il'in'* (Russice Иван Александрович Ильин, tr. *Ivan Aleksandrovič Il'in''; natus die 28 Martii secundum Calendarium Iulianum  seu 9 Aprilis secundum Calendarium Gregorianum 1883 Moscuae, mortuus die 21 Decembris 1954 in Zollikon Helvetiae) fuit philosophus et scriptor Russicus qui philosophiae politicae er religionis peritus. 

Anno 1906 studia sua in facultate iuridica Universitatis Moscuensis complevit. Dein in universitate illa docebat, anno 1918 (postquam dissertationem de philosophia Hegeliana pro gradu doctoris defensit) professor eius factus. Monarcham laudans, bolsevicos autem damnans, anno 1922 iussu Vladimirl Lenin ex Russia Sovietica deportatus est. Postea ad finem vitae suae in emigratione (initio Germaniae, dein Helvetiae) colens, unus e ideologis principalibus motus emigrantum Russicorum contra bolsevicos pugnantium ibi fuit.

## Nexus externi
* Situs interretialis de heredio Ioannis Il'in 
* Pagina de Ioanne Il'in *Encyclopaediae Sovieticae Magnae* editionis tertiae 
* Pagina de Ioanne Il'in *Encyclopaediae Russicae Magnae* 

Categoria:Alumni Universitatis Moscuensis
Categoria:Auctores Russici
Categoria:Incolae Imperii Russici
Categoria:Philosophi Russiae
Categoria:Professores Universitatis Moscuensis
Categoria:Scriptores Russiae
Sonora

**Sonora** est civitas in meridianis Mexici partibus sita. Contermina est ad septentrionem Arizona, ad orientem Chihuahua, ad occidentem California Inferior et Oceanus Pacificus (Sinus Californianus) et ad austrum Sinaloa. 72 Municipia habet.

## Nexus externi 
Categoria:Civitates Mexici
Sinaloa

**Sinaloa** est civitas in meridianis Mexici partibus sita. Contermina est ad septentrionem Durangum, ad orientem Naiaritis, ad occidentem Sonora et ad austrum Oceano Pacifico. Municipia habet 18. Civitatis caput Culiacana est.

Hodie civitati Sinaloae cultura musica *banda sinaloensi* nota et pediludio Mexicano *ulama* est.

## Pinacotheca 

Fasciculus:Band´s Sinaloa.jpg|Banda sinaloensis
Fasciculus:Ulama 37 (Aguilar).jpg|*Ulama* pediludium locale est.

## Nexus externi 
* Civitas Mexicana Sinaloae situs propius 

Categoria:Civitates Mexici
Virus immunodeficientiae humanae

[thumb|Imago viri immunodeficientiae humanae in [microscopium|microscopio electronico visi.]]
**Virus immunodeficientiae humanae** seu acronymo vernaculo **HIV**, nomine virologico *human immunodeficiency virus* est virus biologicum familiae retroviridarum et causa morbi deficientiae immunitatis acquisitae, a Luca Montagnier anno 1983 inventum. Infirmitate systematis immunitatis progrediente infectiones opportunisticae et cancri exstant. 

## Pertubationes mentis 
### Perturbationes neurocognitivae 
Centesimae de viginti ad triginta aegrotorum perturbatione neurocognitiva patiuntur.

### Depressiones 
Usque ad centesimas 38 aegrotorum signa depressionis ostendunt.

## Notae 
* Cytomegalovirus

## Nexus externi 
Categoria:Immunitatis systema
Categoria:Morbi virales
Categoria:Morbi a concubitu sexuum transmissi
California Inferior

**California Inferior** (Hispanice *Baja California*), rite **Libera Californiae Inferioris Civitas Sui Iuris** (Hispanice *Estado Libre y Soberano de Baja California*) est civitas in Mexico Septentrionali sita. Contermina est ad septentriones Sonora, ad orientem et meridiem California Inferior Meridiana, ad septentriones et occidentem Civitatum Foederatarum Americae, et ad occidentem et meridiem Oceanus Pacificus. Municipia habet quinque.

* California Inferior, paeninsula

## Bibliographia
*Blaisdell, Lowell L. (1911) 1962. *The Desert Revolution: Baja California.* Madisoniae: University of Wisconsin Press.
*Castillo-Muñoz, Verónica. 2016. *The Other California: Land, Identity, and Politics on the Mexican Borderlands.* Quercupoli: University of California Press. ISBN 9780520291638.
*Meier, Martin. 1998. "De iubilaeis hoc anno celebrandis: Quo modo Civitates Unitae Americae anno 1848o magnarum hodierni territorii sui partium potitae sint." *Rumor Varius* 21, no. 126 (5+6, 13 Decembris): 129–132. PDF.

## Notae
FIFA 17

***FIFA 17*** est ludus computatralis et televisificus de pediludio anno 2016 ab Electronic Arts creatus: certamina simulantur.

## Turmae quibus lusor uti potest 
## Nexus externi 
*  Pagina

Categoria:Ludi computatrales
Categoria:Ludi televisifici
Categoria:FIFA (series lusoria)
Societas cephalalgiarum internationalis

**Societas cephalalgiarum internationalis** (Anglice: *International Headache Society*, abbreviatura *IHS*) est societas quae capitis dolorum explorationis tractationisque officium servat. Anno 1981 constituta est.
Societas periodicum Cephalalgia divulgat et auctor classificationis cephalalgiarum internationalis (abbreviatura Anglica *ICHD*) est. 

## Conventus annuus 
Societatis conventus annuus *conventus cephalalgiarum internationalis*, Anglice: *International Headache Congress* (abbreviatura *IHC*), vocatur. Anno 2017 conventus annuus in Vancuverio fiet.

## Notae 
## Nexus externi 
* Societatis cephalalgiarum internationalis situs interretialis 

Categoria:Societates scientificae
Categoria:Neurologia
Categoria:Constituta 1981
Verificatio

[thumb|[Apocha, instrumentum verificationis. (Apocha cauponae montanae Helveticae)]]
**Verificatio** est probatio veritatis. Nempe si quis rem quandam adseveraverit aut suspexerit, sine probatione empirica fides fieri non poterit. Si quis quid emat aut vendat, et emptori et venditori prodest apocham, qua commercium verificetur, accipere aut dare. Notio 'verificationis' multifariam adhiberi potest, sicut in normationibus ISO, aut in programmatura computatrali. 

## Philosophia scientiae 
Verificatio est ratio in philosophia scientiae habita, qua veritas hypotheseos probatur. Empirici logici et positivistae putant huiusmodi verificationem fieri posse, sed rationalistae critici contra verificationem disputant. Karl Popper, philosophus Austriaco-Britannicus, fuit qui primus dixit nullam propositionem universalem empirice verificari posse, falsificari autem posse testimonio contrario. Exemplo sit haec propositio universalis: "Omnes cycni albi sunt". (Apud antiquos non solum lac gallinaceum sed etiam cycnus niger ad absolutam raritatem referri solebat.) Quo plures cycni reperti erunt — in praeterito, praesenti, futuro — eo constantior erit hypothesis. Quod si cycnus niger aterve repertus erit, falsificabitur hypothesis. Itaque constat theorias scientificas, si fidem Carolo Popper facimus, numquam empirice verificari posse, solum falsificari. 

## Notae 
*Demonstratio mathematica
*Positivismus logicus
*Theoria

## Bibliographia 
* Magee, Bryan E., 1997. *Popper.* Routledge. (Fontana Modern Masters) [Primum editum 1973]
* Popper, Karl, 2005. *Logic of Scientific Discovery.* Routledge. [Primum editum 1959.]
* Sober, Elliott, 1999. Testability. *Proceedings and Addresses of the American Philosophical Association* 73: 47–76.

Categoria:Philosophia scientiae
Emma Stone

thumb|upright=0.5|Anno 2016

**Emma Stone** (nata *Emily Jean Stone* Scottsdale in urbe Arizona die 6 Novembris 1988) est actrix Americana, quae duo praemia Academiae actrici optima, primo in anno 2017 accepit propter pelliculam *La La Land*, alteraque pro *Poor Things* in 2024.

## Pelliculae selectae (ut actrix) 
* 2009: *Zombieland* ut Wichita/Krista
* 2011: *Easy A ut Olive Penderghast
* 2011: *Crazy, Stupid, Love* ut Hannah
* 2012: *The Amazing Spider-Man* ut Mary Jane
* 2014: *The Amazing Spider-Man 2* ut Mary Jane
* 2014: *Magic in the Moonlight* ut Sophie Baker
* 2015: *Birdman* ut Sam Thomson
* 2016: *Irrational Man* ut Jill Pollard
* 2016: *La La Land* ut Mia Dolan
* 2017: *Battle of the Sexes* ut Billie Jean King
* 2018: *The Favourite* ut Abigail Marsham
* 2019: *Zombieland: Double Tap* ut Wichita/Krista
* 2020: *The Croods: A New Age* ut Eep Crood
* 2021: *Cruella'' ut Estella/Cruella de Vil
* 2022: Bleat
* 2023: Poor Things ut Bella Baxter
* 2024: Kinds of Kindness ut Rita/Liz/Emily

## Nexus externi 
* 

Categoria:Nati 1988
Categoria:Homines vivi
Categoria:Mulieres
Categoria:Actores Civitatum Foederatarum
Categoria:Incolae Arizonae
Lenín Moreno

**Lenín Moreno**, plene *Lenín Voltaire Moreno Garcés* (natus in urbe Nueva Rocafuerte die 19 Martii 1953) est politicus Aequatoriae. Alumnus est universitatis centralis Aequatorianae. Praeses vicarius patriae a die 15 Ianuarii 2007 usque ad 24 Maii 2013 meruit, praeside Raphaele Correa. Ab hoc die fuit legatus specialis Nationum Unitarum de debilitate et accessibilitate, secretario generali Ban Gimun; ipse enim a latronibus ictu pyrobolico anno 1998 vulneratus crurum paralysi afficitur. Candidatus ad officium praesidis Aequatoriae, die 2 Aprilis 2017 victoriam contra Gulielmo Lasso reportavit. Die 24 Maii 2017 praeses inauguratus est.

## Bibliographia 
* Marie Delcas, "Le socialiste Lenin Moreno remporte la présidentielle en Equateur" in *Le Monde* (2 Aprilis 2017)

## Nexus externi 
* 

Categoria:Nati 1953
Categoria:Homines vivi
Categoria:Politici Aequatoriae
Categoria:Politici internationales
Categoria:Alumni Universitatis Centralis Aequatorianae
Categoria:Duces civitatum
Bruno Tshibala

**Bruno Tshibala Nzenze** (Tshilenge in urbe die 20 Februarii 1956 natus) est politicus rei publicae democraticae Congensis. Alumnus est Universitatis Brazzapolitanae. Iam annis scholaribus in rebus politicis intravit, factionum socialisticarum vel Marxisticarum fautor, Stephani Tshisekedi discipulus sociusque, inter conditores iam anno 1982  reputatus. Cuius factionis iam diu secretarius generalis electus, die 9 Octobris 2016 in carcerem missus est ut qui tumultus Kinshasae in urbe excitavisset. Die 29 Novembris eiusdem anni liberatus est. Anno autem insequenti, Stephano Tshikesedi mortuo, Bruno Tshibala successionem filii Felicis ad praesidium factionis deprecavit ipseque e factione expulsus est. Mox die 6 Aprilis 2017 a praeside Iosepho Kabila ad offficium primi ministri convocatus est, Samy Badibanga nuper ex eodem officio deiecto.

## Bibliographia 
* "RDC : Joseph Kabila nomme l’opposant Bruno Tshibala Premier ministre" in *Jeune Afrique* (7 Aprilis 2017)
* Tanguy Berthemet, "Kinshasa malade de ses hommes politiques" in *Le Figaro* (13 Aprilis 2017)

## Nexus externi 
* "RDC : Bruno Tshibala nommé Premier ministre" (7 Aprilis 2017) apud *Radio Okapi*

Categoria:Nati 1956
Categoria:Politici rei publicae democraticae Congensis
Categoria:Homines vivi
Categoria:Gubernatores civitatum
Categoria:Alumni Universitatis Brazzapolitanae
Puma

***Puma*** est genus Felidarum, cuius species exstant duae: *Puma concolor* et *Puma yagouaroundi*.

## Nexus externi 
Categoria:Felidae
Francus Lovignana

**Francus Lovignana** (Augustae Praetoriae die 22 Novembris 1957), presbyter catholicus est a die 9 Novembris 2011 episcopus augustanus (Dioecesis Augustana).

## Biographia 
Natus Augustae Praetoriae anno 1957, consecratus presbyter anno 1961 ab episcopo Ovidio Lari. Ab anno 1985 ad 2005 docens theologiae in seminario augustano, et ab anno 2003 ad 2011 vicarius generalis dioeceseos fuit.

Consecratus episcopus augustanus die 18 Decembris 2011 ab archiepiscopo Caesare Nosiglia.

## Notae 

## Nexus externus 
* 

Categoria:Episcopi Augustani
Categoria:Incolae Italiae
Quintus Pompeius Rufus (tribunus plebis)

[thumb|[Quintus Pompeius Rufus et Lucius Cornelius Sylla, consules anni 88 a.C.n., in denario a communi nepote Quinto Pompeio Rufo circa 55 a.C.n. percusso, cum triumvir monetalis erat.]]
**Quintus Pompeius Rufus** fuit triumvir monetalis et tribunus plebis Romanus (52 a.C.n.) : nepos dictatoris Lucii Cornelii Syllae erat.
## De gente
Quintus est nepos amborum consulum anni 88 a.C.n. : nam filia Syllae, Cornelia, filio collegae patris, Quinti Pompei Rufi, nupsit e quo matrimonio hic noster Quintus Pompeius Rufus genitus est. De quo communi consulatu in nummis quos triumvir monetalis factus signabat gloriatus est. Pater eius anno 88 a.C.n., patre consule, in ipso Foro a fautoribus Gai Marii et tribuni plebis Sulpicii trucidatus est.

## De cursu honorum
*Circa 54 a.C.n. triumvir monetalis duos denarios edidit quorum alterum capitibus consulum anni 88 a.C.n. signavit, alterum sellis curulibus, quod insigne magistratuum cum imperio, in primis consulatus erat ; ex una parte addidit lituum et coronam lauream cum titulo SVLLA COS, ex altera vero sagittam et ramum laureum cum titulo Q. POMPEI Q.F. RVFVS COS.
*Eodem anno Valerium Messallam qui tum consulatum petebat de ambitu postulavit. Quia omnes candidati eiusdem anni accusabantur et seditiones urbanae sine intermissione flagrabant, comitia consularia ante medium annum 53 a.C.n. haberi non potuerunt ac per sex menses respublica consulibus caruit (ad interregnum ventum erat). Nec Pompeius ab incepto destitit antequam ipse in carcerem raperetur : ita postremo Messalla consul factus est.
*Mense Decembri 53 a.C.n. Quintus Pompeius tribunatum plebis iniit (inter collegas ei fuit Gaius Sallustius Crispus, qui rerum gestarum scriptor non obscurus postea fuit). Familaris Publii Clodii Pulchri erat, qui tum mense Ianuario 52 a.C.n. in Via Appia a Milonianis sodalitiis trucidatus est. Quod factum indignans cum alio collega corpus eius medio Foro exposuit et contione plebis animos incendit. Quae cadaver intra Curiam rapiens rogum e subselliis exstruxit cui ignem iniecit : simul cum Publio Clodio curia *Cornelia* dicta quia a Sulla in locum antiquae Curiae Hostiliae aedificata erat, exarsit. Quae ob facta et ea quae antea cum Publio Clodio egerat, simul atque tribunatum deposuit, a Marco Caelio Rufo, oratore et amico Milonis, de vi postulatus in exsilium proficisci coactus est.

Fortasse eum, ut multos alios,  Caesar exsilio revocavit si quidem idem est, ut quidam volunt, atque ille Pompeius Rufus, Caesaris legatus in Africa anno 46 a.C.n. a suis militibus vulneratus quos frustra hortabatur ut dediticiis hostibus parcerent.

## Notae 

## Fontes
*Asconius, *In Milonianam* 50
* Cicero,   libro octavo *Epistularum ad familiares*, ep. 1.
**  libro quarto *Epistularum ad Atticum* ep. 16(8) vel apud alios editores 17(2).
**libro tertio *Epistularum ad Quintum fratrem*, epistula 2.
*Dio Cassius libro XL *Historiae Romanae* cap. 45, 49 et 55.
* Valerius Maximus, libro quarto *Factorum dictorumque memorabilium*, 2.7.

Categoria:Tribuni plebis
Categoria:Triumviri monetales
Circulus terrae Cloppenburgensis

300px|right|Communia in circulo Cloppenburgensi
**Circulus terrae Cloppenburgensis** (Germanice *Landkreis Cloppenburgen*), nunc pars Saxoniae Inferioris, anno 1939 conditus est et ad annum 1946 ad Ducatum et Rem Publicam Oldenburgensem pertinuit et ab anno 1946 ad Saxoniam Inferiorem. Caput circuli urbs Cloppenburgum est.

## De rebus gestis 
Ager circuli fuit pars Ducatus Oldenburgensis. Fuit divisus in magistratus Cloppenburgi, Löningen atque Frisoythe. Anno 1933 Frisoythe magistratus cum Cloppenburgo coniunctus est, anno 1939 novus circulus Cloppenburgensis conditus est. Ab anno 1946 circulo cum tota civitate Oldenburgensi ad Saxoniam Inferiorem pervenit. Anno 1974 fines circuli nuper descripti sunt.

## Communia circuli 
Haec sunt communia huius circuli, quae partim ad communia generalia coniuncti sunt:

* Barßel (12.714 incolae)
* Bösel (7725)
* Cappeln (6821)
* Cloppenburgum caput circuli (33.798)
* Emstek (11.855)
* Essen (8676)
* Friesoythe (21.918)
* Garrel (14.634)
* Lastrup (6902)
* Lindern (4709)
* Löningen (13.270)
* Molbergen (8429)
* Saterland commune, cuius sedes est Ramsloh (13.283)

## Notae
* Index circulorum et liberarum urbium Saxoniae Inferioris

## Nexus externi 
* Pagina officialis

Categoria:Circuli terrae Saxoniae Inferioris
Categoria:Constituta 1939
Vulpes

[thumb|*[Vulpes vulpes* in nive]]
***Vulpes***, sive ***volpes***, sive *galliger* nomen commune plurium Canidarum rostro cuneato caudaque villosa, quibus in fabulis singularis astutia ascribitur.

## Genera
Vulpes Romanis antiquis notior erat *Vulpes vulpes*. Europaei post aetatem explorationis alia genera noverunt, quibus vocibus vulgaribus *vulpem* significantibus appellaverunt. Latine igitur vulpes sensu lato sunt fortasse animalia sequentia:

* *Vulpes*
* *Cerdocyon*
* †*Dusicyon*
* *Lycalopex*
* *Otocyon*
* *Urocyon* (antea *Vulpes cinerea* appellata)

## Vulpes in fabula 
*Vulpes* in fabula fideque Iaponicis legatus deitatum Fushimi Inari-taisha est.
### Phaedrus: Vulpes et ciconia 
 Nulli nocendum: si quis vero laeserit, 
 multandum simili iure fabella admonet. 
 Ad cenam vulpes dicitur ciconiam
 prior invitasse, et liquidam in patulo marmore
 posuisse sorbitionem, quam nullo modo
 gustare esuriens potuerit ciconia.
 Quae, vulpem cum revocasset, intrito cibo
 plenam lagonam posuit; huic rostrum inserens
 satiatur ipsa et torquet convivam fame.
 Quae cum lagonae collum frustra lamberet,
 peregrinam sic locutam volucrem accepimus:
 ‚Sua quisque exempla debet aequo animo pati‘.

In ter fabulas vulpes *Vulpes et uva* Aesopea celeber est. Fabulae vulpinae et Medio aevo florebant: *Liber vulpis* Armenicus et carmina Latina *Ecbasis captivi*, *Ysengrimus*, *Reinecke Fuchs* Theodiscus (*Reinike vulpecula*, a Hartmanno Schoppero Latine interpretatus).

## Pinacotheca 

Fasciculus:Crab-eating Fox.JPG|*Cerdocyon thous*
Fasciculus:Culpeo MC.jpg|*Lycalopex culpaeus*
Fasciculus:Otocyon megalotis - Etosha 2014.jpg|*Otocyon megalotis*
Fasciculus:Urocyon cinereoargenteus.jpg|*Urocyon cinereoargenteus*

## Notae 
## Bibliographia
*Kang, Xiaofei. 2006. *The cult of the fox: Power, gender, and popular religion in Late Imperial and Modern China.* Novi Eboraci. ISBN 0-231-50822-0.
*Lindblad-Toh, Kerstin, Claire M. Wade, Tarjei S. Mikkelsen, et al. 2005. "Genome sequence, comparative analysis and haplotype structure of the domestic dog." *Nature* 438 (7069): 803–819. doi:10.1038/nature04338.
*Lloyd, H. G. 1981. *The red fox.* Ed.secunda. Londinii: Batsford. ISBN 978-0-7134-11904.
*Macdonald, David W., et Claudio Sillero-Zubiri, eds. 2004. *The biology and conservation of wild canids.* Oxoniae: Oxford University Press. ISBN 978-0198515562.
*Mailahn, Klaus. 2006. *Der Fuchs in Glaube und Mythos.* Münster. ISBN 3-8258-9483-5.

Categoria:Canidae
Abdoulaye Idrissa Maïga

**Abdoulaye Idrissa Maïga** (Gao in urbe natus die 11 Martii 1958) est politicus Maliae. Alumnus est Instituti Polytechnici Ruralis urbis Katibougou ubi ingeniariae agronomicae studuit. Apud ministeria ruralia regiminis Maliensis ab anno 1982 operam dedit, sed ab anno 2003 usque in 2008 apud procurationem fluminis Nigri. Insuper ab anno 1990 ad 1999 secretarius generalis fuit iuxta adsociationem Maliensem de iuribus humanis.

A die 11 Aprilis 2014 minister a circumiectu, a die 3 Septembris 2016 minister a munitione veteranisque, sed a die 10 Aprilis 2017 primus minister patriae meret, praeside Ibrahim Boubacar Keïta.

## Bibliographia 
* "Mali shocked by resignation of prime minister" in *The Guardian* (29 Decembris 2017)

## Nexus externi 
* "Portrait : Abdoulaye Idrissa Maïga, ministre de l’environnement, de l’eau et de l’assainissement" (16 Aprilis 2014) apud *MaliActu.net*
* "Abdoulaye Idrissa Maïga au Ministère de la Défense pour préserver l’intégrité du territoire" (7 Septembris 2016) apud *MaliActu.net*
* "Nouveau gouvernement au Mali" (12 Aprilis 2017) apud *BBC Afrique*

Categoria:Nati 1958
Categoria:Homines vivi
Categoria:Politici Maliae
Categoria:Gubernatores civitatum
The Columbian Exchange

***The Columbian Exchange*** est liber historicus ab Alfredo W. Crosby anno 1972 editus. Quo libro "permutationem Columbianam" (*the Columbian exchange*) ille primus nominavit, definivit, descripsit. Opus admodum breve, sine notis subiunctis sed bibliographiá utilissimá munitum, eruditi pauci recensuerunt, sed J. R. McNeill in praefatione editionis 2003 labores Alfredi Crosby ab editoribus multis spretos, a pluribus historicis sine laude receptos esse confitetur. Apud recentiores textum classicum de latissimo rerum ab hominibus gestarum effectu reputatur. His annis, talium operum gratia, crescebant studia de historia circumiectús aevi Holocaeni seu Anthropocaeni.

## Notae 
## Bibliographia 
* Alfred W. Crosby, *The Columbian Exchange: Biological and Cultural Consequences of 1492*. Westport Connecticutae: Greenwood Press, 1972
* Megan Gambino, "Alfred W. Crosby on the Columbian Exchange" in *Smithsonian.com* (4 Octobris 2011)
* Nathan Nunn, Nancy Qian, "The Columbian Exchange: A History of Disease, Food, and Ideas" in *Journal of Economic Perspectives* vol. 24 (2010) pp. 163–188

Categoria:Scripta 1972
Categoria:Libri historici
Integritas

**Integritas** est status honoris honestusque vel ius quod status proprietatis plenum personalitatem physicam et moralem homonis protegendi, sine violentia nec vi coactico.
De sensu iuris, Pactio de iuribus hominum invalidorum, Charta iurum fundamentalium Unionis Europaeae et Yogyakartae Principia hanc integritatem cum dignitate humana protegeri postulant.

## Notae 
* Ius vitae
* Habeas corpus

Categoria:Iura humana
Categoria:Ius
Categoria:Invaliditas
Vexillum tricolor

**Vexillum tricolor** est vexillum, quo per tres clavos tribus coloribus coloratos certa natio designatur. Mos nationem vel rem publicam tali vexillo designandi ortus est inter Revolutionem Franciae. Ex eo tempore permulti populi hoc secuti exemplum rem publicam suam eiusmodi insigni exornant repetentes varios vexillorum colores e rebus a se gestis vel ab habitu locorum.
## Notae 
Categoria:Vexilla
Categoria:Vexillologia
Nasser Bourita

**Nasser Bourita** (natus die 27 Maii 1969 apud Taounate) est politicus Maroci.

Alumnus est universitatis Rabatensis ubi iuri publico coniunctionum internationalium studuit. Apud ministerium rerum externarum Marocense operam dedit tam Rabati quam in legationibus variis, Vindobonae ab anno 1995, Bruxellis iuxta unionem Europaeam ab anno 2005. Minister delegatus a rebus externis iam a die 6 Februarii 2016 merens, die 5 Aprilis 2017, primo ministro Saʿd al-Dīn al-ʿUṯmānī, minister principalis a rebus externis nominatus est. Die VII mensis Octobris anno MMXXI, Nasser Bourita in caput rei Externorum Moroccan designatus est.

## Nexus externi 
* Curriculum vitae

Categoria:Nati 1969
Categoria:Homines vivi
Categoria:Politici Maroci
Categoria:Legati Maroci
Categoria:Alumni Universitatis Rabatensis
Marnae

thumb|Castellum Marnense

**Marnae** (Italiane *Marne*; dialecto Bergomensi *Màren*) sunt vicus urbanus Filaci in provincia Bergomate Italiae situs. Incolae *Marnenses* appellantur.

## Historia
Marnae, olim parvum oppidum agrarium, propter paucitatem incolarum (quorum fere 200 erant) anno 1958 in oppidum Filaci annexae sunt.

## Aedificia egregia 
* Ecclesia Sancti Bartholomaei saeculi XII

## Praeclari cives 
* Mauritius Malvestiti, (natus 1953), episcopus Laudis Novae a 26 Augusti 2014

## Notae 
Categoria:Provincia Bergomas
Categoria:Municipia abrogata Italiae
Categoria:Regiones urbium
Draco (signum)

**Draco** est etiam certum genus signorum militarium in exercitibus Romanorum usitatum. 

Forma ususque descripti sunt in Ammiani Marcellini rebus gestis hisce verbis: *Eum (sc imperatorem) post antegressos multiplices alios purpureis subtegminibus texti circumdedere dracones hastarum aureis gemmatisque summitatibus inligati, hiatu vasto perflabiles et ideo velut ira perciti sibilantes caudarumque volumina relinquentes in ventum,* ut hoc visu insolito hostibus terrorem ingentem inicerent. Milites, qui hoc signum gesserunt, *draconarii* dicti sunt.

## Notae 
* insigne
* vexillum

Categoria:Insignia
Categoria:Signa militaria
Siaosi Sovaleni

**Siaosi ʻOfakivahafolau Sovaleni** (natus die 28 Februarii 1970) est politicus Tonganus. Alumnus est universitatum Aucopolitanae et Oxoniensis, ubi arti informaticae studuit. Ab anno 1996 apud ministerium vectigalium Tonganum operam dedit. Minister a circumiectu a die 30 Decembris 2014, minister a rebus externis a die 6 Martii 2017 fuit, primo ministro Achille Pōhiva. Ipse primus minister die 27 Decembris 2021 factus est.

## Nexus externi 
* "Profile: Siaosi Sovaleni" apud ministerium informationis Tonganum.
* Rulers.org.

Categoria:Alumni Universitatis Aucopolitanae
Categoria:Alumni Universitatis Oxoniensis
Categoria:Politici Tongae
Catalogue des nébuleuses et des amas d'étoiles

[thumb|[Nebula Andromedae = Messier 31]]
'''''Catalogue des nébuleuses et des amas d'étoiles***, apud astronomos brevius "**Messier catalogus*'" nuncupatus, est enumeratio rerum astronomicarum nebulosarum 103 a Carolo Messier anno 1771 divulgata, anno 1781 editione auctiori edita. Astronomi etiam hodie qui has res referunt numeris a Messier adsignatis uti solent.

## Notae 
## Bibliographia 
[thumb|[Nebula Trianguli = Messier 33]]
* Charles Messier, "Catalogue des nébuleuses et des amas d'étoiles" in ''Connaissance des temps|Connoissance des temps ... pour l'année bissextile 1784'' (Lutetiae, 1781) pp. 227-268 textus versio Anglica

## Nexus externi 
[thumb|[Pleiades = Messier 45]]
* "Charles Messier's Original Catalog of 1771" (versio Anglica haud expolita)
* "Messier Listing" apud *Hawaiian Astronomical Society*

thumb|center|upright=4|Compendiosa rerum astronomicarum a Carolo Messier enumeratarum tabula

Categoria:Scripta 1771
Categoria:Scripta 1781
Categoria:Franciae scripta
Categoria:Catalogi rerum astronomicarum
!
Thomas De Quincey

**Thomas De Quincey** erat poeta Anglicus, est unus ex poetis lacuum. Notissimus est libro autobiographico *Confessions of an English Opium-Eater* (confessiones Anglici opii consumptoris) anno 1821 edito.

## Opus
*Confessions of an English Opium-Eater (confessiones Anglici opii consumptoris) 1822
*Recollections of the Lakes and the Lake Poets (recollectiones lacuum et poetarum lacuum) inter annos 1834 et 1840 editae
*Suspiria de Profundis 1845

## Notae
Categoria:Scriptores Angliae
Suspiria de Profundis

***Suspiria de profundis*** est collectio progymnasmatum, in numero notissimorum et eminentissimorum operum Thomae De Quincey, scriptoris Anglici, habita. Quod opus, primum anno 1845 editum, de rebus psychologicis et phantasticis ex usu psychotropici agit. Nam scriptis illis dictio Anglica vel ipsius Thomae De Quincey vel cuiuslibet alterius quam optime ostentatur.

In uno progymnasmate nomine "Levana and Our Ladies of Sorrow" sive "Levana et nostrae dominae dolorum" primum de Levana prisca Romana dea partuum agitur et Thomas De Quincey tres comites imaginatur quarum nomina sunt: Mater Lachrymarum, Mater Suspiriorum, et Mater Tenebrarum.

## Notae
Categoria:Litterae Anglicae
Categoria:Angliae scripta
Categoria:Scripta 1845
Aetas aurea Danica

,"Dorsum in balneo matutino", 1837]]
**Aetas aurea Danica** (Danice: *Den danske guldalder*) appellatur tempus annorum inter  1800 et 1850, epocha quaedam efflorescentium artium. Mirum est quod tunc Dania politice minus valere coepit, postquam in treuga Kieliae anno 1814 facta in Norvegiam renuntiare debuit. 

Ecce personae maximi momenti quae in variis artium campis feliciter agebant: 
* Ioannes Christianus Andersen, poeta
* Gulielmus Bendz, pictor
* Christophorus Gulielmus Eckersberg, pictor
* Nicolaus Fredericus Severinus Grundtvig, theologus paedagogusque 
* Christianus Fredericus Hansen, architectus
* Ioanna Ludovica Heiberg, actrix scaenica
* Gustavus Fredericus de Hetsch, architectus et institor in operibus fictilibus domus confectricis *Royal Copenhagen* 
* Ioannes Juel, pictor
* Severinus Kierkegaard, philosophus et auctor religiosorum 
* Fredericus Kuhlau, musicographus originis Germanicae 
* Ioannes Christianus Ørsted, physicus chemicusque 
* Petrus Christianus Skovgaard, pictor topiarius
* Bertel Thorvaldsen, sculptor

## Nexus externi
* Ånden i naturen
* Golden Days in Copenhagen – København 1800-1850
* Compendium ad Auream aetatem Danicam
Levana

**Levana** (confer *levare*) in mythologia Romana est dea prisca quae partum infantium iuvat. Eius munus fortasse simile est eo Artemis Orthiae, deae Graecae.

Augustinus dixit de Iove apparente variis formis: "... modo sit Iuppiter corporei huius mundi animus, ...; modo autem ... deus unus, de quo multi a poeta nobilissimo dictum putant: deum namque ire per omnes Terrasque tractusque maris caelumque profundum; ipse in aethere sit Iuppiter, ... ipse in aere Iuno, ipse in mari Neptunus, ... ; ipse leuet de terra et uocetur dea Leuana, ..."

## Notae
Categoria:deae Romanae